Tiesas (trešā palāta) 2012. gada 19. jūlija spriedums –
Komisija/Francija
(lieta C-145/11)
Valsts pienākumu neizpilde – Direktīva 2001/82/EK – Veterinārās zāles – Decentralizēta procedūra veterināro zāļu tirdzniecības atļaujas piešķiršanai vairākās dalībvalstīs – Ģenēriskās zāles, kas ir līdzīgas references zālēm, par kurām jau ir izsniegta tirdzniecības atļauja – Dalībvalsts tirdzniecības atļaujas atteikums – Zāļu sastāvs un forma
Tiesību aktu tuvināšana – Veterinārās zāles – Direktīva 2001/82 – Tirdzniecības atļauja – Decentralizēta procedūra – Pieteikums, kas atbilst ar tirdzniecības atļauju saistītām formas prasībām – Dalībvalsts apstiprināšanas atteikums prasību pēc būtības neievērošanas dēļ – Pienākumu neizpilde (LESD 258. pants; Eiropas Parlamenta un Padomes Direktīvas 2001/82 32. un 33. pants) (sal. ar 32.–39., 43., 45., 46. un 48. punktu un rezolutīvo daļu)
Priekšmets
Valsts pienākumu neizpilde – Eiropas Parlamenta un Padomes 2001. gada 6. novembra Direktīvas 2001/82/EK par Kopienas kodeksu,
kas attiecas uz veterinārajām zālēm (OV L 311, 1. lpp.), 32. un 33. panta pārkāpums – Decentralizēta procedūra tirdzniecības
atļaujas piešķiršanai vairāk nekā vienā dalībvalstī – Ģenēriskās zāles, kas ir līdzīgas references zālēm, par kurām jau ir
izsniegta tirdzniecības atļauja – Dalībvalsts saistībā ar zāļu sastāvu un farmaceitiskās formas izvēli veikts zinātniski pamatots
apstiprinājuma atteikums – Savstarpējas atzīšanas princips
Rezolutīvā daļa:
1)
atsakot apmierināt divus lūgumus izsniegt tirdzniecības atļaujas veterinārajām zālēm CT-Line 15 % Premix un CT-Line 15 % Oral
Powder saistībā ar Eiropas Parlamenta un Padomes 2001. gada 6. novembra Direktīvā 2001/82/EK par Kopienas kodeksu, kas attiecas
uz veterinārajām zālēm, kurā grozījumi izdarīti ar Eiropas Parlamenta un Padomes 2004. gada 31. marta Direktīvu 2004/28/EK,
noteikto decentralizēto procedūru, Francijas Republika nav izpildījusi šīs direktīvas 32. un 33. pantā paredzētos pienākumus;
2)
Francijas Republika atlīdzina tiesāšanās izdevumus.